ནམ་རྒྱུན་ཞོར་ཟོས་དང་ཤོག་ཧྲུལ་གྱིས་ཁེངས་པའི་རྭ་སྐོར་ཆུང་ཆུང་འདིའི་ནང་དུ་གད་སྙིགས་མེ་རུ་སྦར་བའི་དུ་བས་སློབ་རྭའི་མཁའ་དབྱིངས་ཡོངས་གཡོགས་ནས།དགེ་སློབ་མང་པོ་ཞིག་གི་སྣ་ནང་དུ་དྲི་མ་ཡ་མཚན་འདི་དག་འཛུལ་བའི་འཇིགས་སྣང་གི་སྣང་ཚུལ་འདི་སུ་ཞིག་གིས་མཐོང་ན་སྐྱིད་སྣང་ཨེ་སྟེར་རམ།ཤོག་ཧྲུལ་དང་ཞོར་ཟོས་སྣ་ཚོགས་ཀྱི་འགྱིག་ཤོག།ཁྱིམ་ཚང་ནང་གི་གད་སྙིགས་ཧྲལ་ཧྲུལ་སྣ་ཚོགས་བཅས་སྤུངས་པའི་གད་སྙིགས་སྣོད་སྒམ་འདིའི་ནང་གི་མེ་ལྕེ་དང་དུ་བ་དགུང་དུ་འཕྱུར་བའི་དུ་དྲི་སློབ་གྲྭའི་ར་སྐོར་ནས་སློབ་ཁང་གི་བར་ཁྱམས་དང་མཁའ་དབྱིངས་སུ་བརྒྱུད་པའི་དྲི་མ་སྣར་གཟན་པ་འདིས་ཉེ་འཁོར་གྱི་སློབ་བུ་ཆུང་ཆུང་འདི་དག་གི་སྣ་དབུགས་སུ་བརྒྱུད་པའི་ཚོར་བ་ཅི་འདྲ་ཞིག་ཡིན་ནམ།